Publication: Magyar Közlöny
Issue: MK-1998-114 (Year: 1998, Number: 114)
Era: 1990-2004
Section: támogatás, a helyi önkormányzati támogatás és az önkormányzatok támogatása [1993. évi LXXVIII. törvény 64. §
Paragraph Index: 159

2. § Az R. 1. §-ának (7) bekezdése helyébe a következő rendelkezés lép: „(7) A méltányolható lakásigény mértéke — az együttlakó, fiatal gyermektelen házaspár esetében a legfeljebb két vállalt gyermekkel, egygyermekes fiatal házaspárok esetében további egy vállalt gyermekkel együtt számításba vett személyek számától függően — a következő: — két személy esetében: egy-két lakószoba, — három személy esetében: másfél-két és fél lakószoba, — négy személy esetében: kettő-három lakószoba. Minden további személy esetében fél szobával nő a lakásigény mértékének felső határa. Három vagy több gyermeket nevelő család esetében a lakásigény mértékének felső határa minden további személy esetében egy szobával nő. E rendelet alkalmazásánál félszoba az a lakószoba, amelynek alapterülete nem haladja meg a 12 m 2-t.”

Source: https://magyarkozlony.hu/hivatalos-lapok/2214a2fce3e580438e55ae07a487ee35276e8ec1/dokumentumok/1d69da26d8735d665e884285932425e176cf9324/letoltes